**„ŠVENČIONIŲ KRAŠTO TRADICIJŲ IŠSAUGOJIMAS“**

Projekto Nr. ŠVEN-LEADER-6B-V-10-1-2019

|  |  |
| --- | --- |
| **Projekto vykdytojo pavadinimas** | Švenčionėlių miesto kultūros centras, BĮ |
| **VPS prioritetas** | VPS prioritetas „Socialinės ir ekonominės veiklos plėtra, skatinant bendruomeniškumą, mažinant socialinę atskirtį“ |
| **VPS priemonė ir veiklos sritis** | VPS priemonė „Kultūros savitumo išsaugojimas, tradicijų tęstinumas“ (LEADER-SAVA-4),  veiklos sritis „Parama kaimo gyventojų bendruomeniškumo ir pilietiškumo ugdymui (krašto tradicinių renginių organizavimas, stovyklos, konferencijos, išvykos)“ (LEADER-SAVA-4.1) |
| **Vietos projekto įgyvendinimo laikotarpis** | Nuo 2019 m. gruodžio 2 d. iki 2020 m. gruodžio 20 d. |
| **Bendra vietos projekto vertė, Eur** | 4 523,00 Eur su PVM |
| **Paramos suma, Eur** | 4 297,00 Eur su PVM iš Europos žemės ūkio fondo kaimo plėtrai ir Lietuvos valstybės biudžeto lėšų |
| **Paramos lyginamoji dalis, proc.** | 95 proc. |

Projekto tikslas - įgyvendinti projektą *„*Švenčionių krašto tradicijų išsaugojimas“ apjungiant Švenčionėlių miesto bendruomenę, švietimo įstaigas ir pavienius asmenis bendrai kūrybinei ir edukacinei laisvalaikio veiklai, bei krašto tradicinių renginių organizavimui, ugdant visuomenės bendruomeniškumą ir pilietiškumą

Projekto uždaviniai:

1.Pravesti edukacinių renginių ciklą - tradicinis Rytų Aukštaitijos krašto folkloras.

2.Pravesti edukacinių renginių ciklą - tradicinės tautinės juostos Rytų Aukštaitijos regione.

3.Suorganizuoti išvyką į Užgavėnių šventę Rumšiškėse.

Projekto įgyvendinimo metu numatyta:

- organizuoti edukacinių renginių ciklą - tradicinis Rytų Aukštaitijos krašto folkloras. Bus rengiami folklorinių šokių vakarai, kur miesto jaunimas ir suaugę žmonės bus mokomi folklorinių šokių, ratelių ir žaidimų bei pažins jų istoriją. Per 10 mėnesių po 2 valandas numatyta 20 edukacinių renginių. Šokių pamokas/renginius lankys 250 dalyvių. Projekto vykdymo laikotarpiu per tradicines miesto šventes: Užgavėnes, Atvelykio šventę, Pavasario Amatų šventę, Joninių šventę bus pristatyta išmoktų šokių programa;

- ilgalaikė tautinių juostų pynimo edukacija, kurios metu grupė žmonių, vadovaujami sertifikuoto juostų audėjo, nusipins tautines juostas, pažins spalvų derinimo aspektus, siūlų tinkamumą, pynimo istoriją ir patirs kūrybos džiaugsmą. Tautinių juostų pynimo edukacijos bus pristatytos vaikų, jaunimo ir suaugusiųjų grupėms. Planuojama edukacinius renginius pravesti 150 žmonių. Edukacijos vyks 10 mėnesių po 2 valandas, numatyta 20 edukacinių renginių;

- išvyka į respublikinę Užgavėnių šventę Rumšiškėse (Kaišiadorių r.), kurioje dalyvaus 30 dalyvių, lankiusių folklorinių šokių bei juostų pynimo edukacijas.

Projekto įgyvendinimo laikotarpiu vyks 5 renginiai, kurių metu bus pristatyti išmokti šokiai, nupintos tautinės juostos.